To unge mænd blev lørdag aften anholdt for vold på Palmestranden i Frederikshavn. Palmestranden har de sidste to dage huset Palm Beach Festival 2017, hvor unge mennesker har hygget sig med musik i vandkanten. For nogle kammede det dog over. Klokken 01:21 kom en 19-årig lokal mand op at toppes med en jævnaldrende. Den unge mand tildeler sit offer flere knytnæveslag i ansigtet, der medfører blodnæse og en hævet læbe, ifølge Nordjyllands Politi. Den 19-årige bliver anholdt og sigtet for vold. Han er lørdag morgen blevet afhørt og løsladt igen. Kort tid efter er den gal igen på palmestranden. En 17-årig dreng skaber tumult of prøver at indlade sig med flere andre på palmestranden. Da politibetjente ankommer for at få ro på situationen, så skubber den 17-årige til en af betjentene og kommer med flere verbale trusler mod betjentene. Han bliver sigtet og anholdt for at true på betjentene. Han bliver lørdag forhørt og løsladt igen, oplyser vagthavende ved Nordjylland Politi.

Referat:
To unge mænd blev lørdag aften anholdt for vold på Palmestranden.